hotchpotch/miracl-hf-unified huggingface dataset:
সাঁওতালি উইকিপিডিয়া
সাঁওতালি উইকিপিডিয়া (সাঁওতালি: ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ) হচ্ছে একটি অনলাইন মুক্ত বিশ্বকোষ উইকিপিডিয়ার সাঁওতালি ভাষার সংস্করণ। ২রা আগস্ট, ২০১৮ সালে যাত্রা শুরু হয় এই উইকিপিডিয়ার এবং 2022 পর্যন্ত নিবন্ধ সংখ্যা টি এবং ব্যবহারকারী জন, প্রশাসক জন। এই উইকিপিডিয়ায় সর্বমোট সম্পাদনার সংখ্যা টি। এটি অলচিকি লিপি ব্যবহার করে করে তৈরি হয়েছে।
সাঁওতালি ভাষার উইকিপিডিয়া চালুর জন্য ২০১২ সাল থেকে চেষ্টা করা হলেও ২০১৭ সালের ফেব্রুয়ারি থেকে সেটি গতি পায়। এসময় বিশেষ করে বাংলাদেশ ও ভারতে বসবাসকারী সাঁওতালি সম্প্রদায়ের আগ্রহী উইকিপিডিয়ানরা একত্রে সাইটটি তৈরির জন্য কাজ করেন। উইকিমিডিয়া বাংলাদেশ থেকে ৮ই জুন ২০১২ সালে দিনাজপুরে সাঁওতালি সম্প্রদায়ের আগ্রহীদের নিয়ে একটি কর্মশালার আয়োজন করা হয়। তারপর বিভিন্ন সময় উইকিমিডিয়া বাংলাদেশ ও সাঁওতালি সম্প্রদায়ের সদস্যগণ কাজ এগিয়ে নিয়ে যান। কিন্তু তারপরও অনেকদিন কাজ থেমে থাকে। সাইটটি দ্রুত চালু করার ব্যাপারে, ২০১৭ সালের সেপ্টেম্বরে ঢাকায় অনুষ্ঠিত উইকিপিডিয়া আড্ডায় বাংলাদেশের আগ্রহী সাঁওতালি সম্প্রদায়ের সাথে উইকিমিডিয়া বাংলাদেশের একটি আলোচনা হয়। আগ্রহীদের সহযোগিতায় পরবর্তীতে ২০১৭-এর ৩০শে ডিসেম্বরে ঢাকায় উইকিমিডিয়া বাংলাদেশ একটি কর্মশালার নেয়। যেখানে ভারতের সাঁওতালি উইকিপিডিয়ানদের সাথেও অনলাইনে আলোচনা হয়।
এরমধ্যে, ১১ই মার্চ ২০১৮ তারিখে ভারতে বসবাসকারী সাঁওতালি সম্প্রদায়ের জন্য কর্মশালার আয়োজন করা হয়। ২৮শে জুন ২০১৮ তারিখে সাঁওতালি ভাষার উইকিপিডিয়া - উইকিমিডিয়ার ভাষা কমিটির অনুমোদন লাভ করে এবং ২রা আগস্ট ২০১৮ তারিখে sat.wikipedia.org সাইটটি তৈরির মাধ্যমে সাঁওতালি উইকিপিডিয়ার যাত্রা শুরু হয়।
মাইকেল শ্যানন
মাইকেল করবেট শ্যানন (জন্ম: ৭ আগস্ট ১৯৭৪) হলেন একজন মার্কিন অভিনেতা ও সঙ্গীতজ্ঞ। তিনি হাস্যরসাত্মক ও নাট্যধর্মী উভয় ধরনের চলচ্চিত্রে তার বৈচিত্রধর্মী পর্দা উপস্থিতির জন্য পরিচিত। "রিভলূশন্যারি রোড" (২০০৮) ও "নকচার্নাল অ্যানিমেলস" (২০১৬) চলচ্চিত্রে অভিনয়ের জন্য দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি "নাইন্টি নাইন হোমস" (২০১৪) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং "লং ডেস জার্নি ইনটু নাইট" (২০১৬) মঞ্চনাটকে কাজের জন্য শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন।
শ্যানন ১৯৯৩ সালে "গ্রাউন্ডহগ ডে" চলচ্চিত্র দিয়ে বড় পর্দায় আত্মপ্রকাশ করেন এবং "এইট মাইল" (২০০২) চলচ্চিত্রে অভিনয় করে সকলের দৃষ্টি কাড়েন। তার অভিনীত উল্লেখযোগ্য চলচ্চিত্র হল "পার্ল হারবার" (২০০১), "ব্যাড বয়েজ টু" (২০০৩), "বাগ" (২০০৬), "বিফোর দ্য ডেভিল নোস ইউ আর ডেড" (২০০৭), "ব্যাড লেফটেন্যান্ট: পোর্ট অব কল নিউ স্টোরিজ" (২০০৭), "টেক শেলটার" (২০১১), "মাড" (২০১২), "মিডনাইট স্পেশাল" ও "লাভিং" (২০১৬)। তিনি এইচবিওর নাট্যধর্মী ধারবাহিক "ব্রডওয়াক এম্পায়ার" (২০১০-১৪)-এ নেলসন ভ্যান অ্যাল্ডেন চরিত্রে অভিনয় করে তিনটি স্ক্রিন অ্যাক্টরস গিল্ড পুরস্কারে মনোনীত হন।
শ্যানন ১৯৭৪ সালের ৭ই আগস্ট কেন্টাকির লেক্সিংটনে জন্মগ্রহণ করেন। তিনি বিশিষ্ট পতজ্ঞ বা কীটবিজ্ঞানী রেমন্ড করবেট শ্যাননের দৌহিত্র। তার পিতা ডোনাল্ড সাদারলিন হাইন ডিপল বিশ্ববিদ্যালয়ের হিসাববিজ্ঞানের অধ্যাপক এবং মাতা জেরাল্ডিন শ্যানন একজন আইনজীবী। তার পিতামাতার বিবাহবিচ্ছেদের পর তিনি কেন্টাকির লেক্সিংটন ও ইলিনয়ের শিকাগোতে বেড়ে ওঠেন।
২০০৮ সালে তিনি লিওনার্দো ডিক্যাপ্রিও ও কেট উইন্সলেটের সাথে প্রণয়ধর্মী নাট্য চলচ্চিত্র "রিভলূশন্যারি রোড" (২০০৮)-এ অভিনয় করেন। ছবিটিতে তার কাজ ব্যাপকভাবে সমাদৃত হয়, এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে স্যাটেলাইট পুরস্কার অর্জন করেন এবং একাডেমি পুরস্কারের মনোনয়ন লাভ করেন।
তিনি "নাইন্টি নাইন হোমস" (২০১৪) চলচ্চিত্রে রিক কার্ভার চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি অ্যামি অ্যাডামস ও জেক ইলেনহলের সাথে মনস্তাত্ত্বিক থ্রিলারধর্মী "নকচার্নাল অ্যানিমেলস" (২০১৬) চলচ্চিত্রে কাজ করেন। তদন্তকারী গোয়েন্দা চরিত্রে তার কাজ সমাদৃত হয় এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কারের মনোনয়ন লাভ করেন। "লং ডেস জার্নি ইনটু নাইট" (২০১৬) মঞ্চনাটকে কাজের জন্য শ্রেষ্ঠ অভিনেতা বিভাগে টনি পুরস্কারের মনোনয়ন লাভ করেন।
তিনি গিয়ের্মো দেল তোরোর প্রণয়ধর্মী অলীক কল্পকাহিনীমূলক "দ্য শেপ অব ওয়াটার" (২০১৭) চলচ্চিত্রে কর্নেল রিচার্ড স্ট্রিকল্যান্ড চরিত্রে অভিনয় করেন। ৭৪তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয় এবং সেখানে তা গোল্ডেন লায়ন জয় করে। এছাড়া ছবিটি শ্রেষ্ঠ চলচ্চিত্রের জন্য একাডেমি পুরস্কার লাভ করে। ২০১৮ সালে তিনি প্যারামাউন্ট নেটওয়ার্কের "ওয়াকো" মিনি ধারাবাহিক গ্যারি নোয়েজনার চরিত্রে অভিনয় করেন।
ভারতে মাতৃভাষী বক্তার সংখ্যা অনুসারে ভাষাসমূহের তালিকা
আদমশুমারিতে প্রতিটি ভাষার বা একাধিক মাতৃভাষা কথা বলা মানুষের সংখ্যা পাওয়া যায় এবং তাদের ভাষাতে কথাবলা মানুষের সংখ্যাগুলিতেও অন্তর্ভুক্ত করা হয়। নিম্নোক্ত সারণিতে এমন মাতৃভাষ তালিকা রয়েছে যা এক মিলিয়নের বেশি বক্তা আছে। ২০০১ সালের আদমশুমারি থেকে সাধারণ তথ্য অনুযায়ী: "মাতৃভাষা হল কোন ব্যক্তি মায়ের দ্বারা শৈশবকালীন শেখা ভাষা। শৈশবে মা মারা গেলে বাড়ি থেকে শেখা ভাষা হবে ওই ব্যক্তির মাতৃভাষা।"
হওভ্যানেস তুমানহান পুতুল থিয়েটার (ইয়েরেভান)
সরকারী নাম অনুযায়ী ইয়েরেভান রাষ্ট্রীয় পুতুল থিয়েটার ( ("Yerevani Hovhannes T'umanyani anvan Petakan Tiknikayin T'atron")), একটি রাষ্ট্রীয় পুতুল থিয়েটার।আর্মেনিয়ার রাজধানী ইয়েরেভান অবস্থিত।
১ জুলাই ১৯৩৫ সালে পরিচালক সোফিয়া বিজেনহান, চিত্রশিল্পী গেভরগ আরাকেলহান, অভিনেতা প্যাভলস বরোহান এবং আর্কসিয়া আরবহান। থিয়েটারের প্রথম পরিচালক ছিলেন ভারিয়া স্টেপানহান। পরবর্তীকালে ১৯৩৮ সালে থিয়েটারের নাম পরিবর্তন করা হয় হওভ্যানোস তুমানহান এর নামে।
১৯৫০ সাল থেকে ১৯৫৭ সাল পর্যন্ত থিয়েটার বন্ধ ছিল। ২৭ জুলাই ১৯৫৭ সালে, থিয়েটারটি পুনরায় চালু করা হয় এবং য়ের ইয়ারভান্ড ম্যআনারহান পরিচালক হন। ১৯৭৫ সাল থেকে, থিয়েটারটি কাজ কর্ম সায়েত -নোভা অ্যাভিনিউ-এ থেকে করা হয়।
থিয়েটারের বর্তমান ব্যবস্থাপক এবং শিল্প পরিচালক রুবেন বাবাহান।
থিয়েটারটিতে প্যাভলস বরোহান এর নামে একটি পুতুল জাদুঘরও আছে।
নিকোলাস রে
নিকোলাস রে (; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার "বিটার ভিক্টরি" চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি "রেবেল উইদাউট আ কজ" (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।
রে ১৯৪৭ থেকে ১৯৬৩ সালে তার নির্মিত বর্ণনামূলক পূর্ণদৈর্ঘ্য চলচ্চিত্রসমূহের জন্য প্রশংসিত হয়েছেন, তন্মধ্যে রয়েছে "দে লিভ বাই নাইট" (১৯৪৯), "ইন আ লোনলি প্লেস" (১৯৫০), "জনি গিটার" (১৯৫৪), "রেবেল উইদাউট আ কজ" (১৯৫৫), এবং "বিগার দ্যান লাইফ" (১৯৫৯)। এছাড়া তিনি তার অসমাপ্ত নিরীক্ষাধর্মী "উই ক্যান্ট গো হোম অ্যাগেইন"-এর জন্যও সমাদৃত হয়েছেন।
জীবনের তারকা চিহ্ন
জীবনের তারকা চিহ্ন নীল রঙের ষড়ভূজের একটি তারকা, যার পটভূমি হল সাদা ও মাঝে অ্যাসক্লেপিয়াসের ছড়ি আঁকা থাকে। এই চিহ্নটি মূলত প্রথম ন্যাশনাল হাইওয়ে ট্রাফিক সেফটি অ্যাডমিনিস্ট্রেশন-এর আওতায় পরিকল্পিত ও পরিচালিত হত। ঐতিহ্যগতভাবে মার্কিন যুক্তরাষ্ট্রের অ্যাম্বুলেন্স, প্যারামেডিক্স বা অন্যন্য ইএমএস কর্মীদের জন্য একটি প্রমাণিকরণ কিমবা সার্টিফিকেশনের প্রতিক হিসেবে ব্যাবহারিত হয়।
এটি দেখতে তারার মতো। ছয়টি ছড়ানো নীল তারকা ও মাঝে একটি লাঠির সাথে সাপ পেচাঁনো থাকে এবং চারপাশে নীল সীমানা থাকে। এর মাপ সাধারণত বর্গাকার থাকে।
এট লোগোটির নকশা করেছেন লিও আর। তিনি এ কাজ সম্পাদন করেছিলেন জাতীয় মানদন্ড প্রতিষ্ঠারও আগে। পূর্বে এই লোগোটি সাদা ব্যাকগ্রাউন্ডে কমলা ক্রস ব্যাবহার করা হতো। ১৯৭৩ সালে রেড ক্রস অভিযোগ করে যে এই লোগোটি তাদের লোগোর সাথে ঘনিষ্ঠ সর্ম্পক বিদ্যমান। তাই ১৯৭৭ সালের ১ ফেব্রুয়ারি নতুন লোগো তৈরি করা ও ব্যাবহার শুরু হয়।
লোগোটির ছয়টি ছড়ানো তারকাতে উদ্ধারকারীর ছয়টি প্রধান কর্মের নির্দেশনার ইঙ্গিত দেওয়া হয়েছে।আর সাপ দ্বারা উদ্ধার কর্মীকে বুঝায় তথা কর্মীদের ঔষধ এবং রোগ নিরাময় ও প্রাথমিক চিকিৎসা সম্পাদনার ক্ষমতাকে চিহ্নিত করে এবং লাঠি দ্বারা বিপদগ্রস্থকে বুঝানো হয়েছে।
ধর্মীয় নিপীড়ন
ধর্মীয় নিপীড়ন হলো কোনো একটি মানুষকে বা কোনো একটি ধর্মসম্প্রদায়ের মানুষকে তাদের ধর্মবিশ্বাসের অজুহাতে শারীরিক ও মানসিক ভাবে বিপর্যস্ত করা। কোনো একটি ব্যক্তির ভয়ংকর ধর্মান্ধতা ধর্মীয় নিপীড়নের কারণ হয়ে উঠতে পারে। একটি ব্যক্তির জন্য পুরো সম্প্রদায়ের সম্মান কলঙ্কিত হয়। সামাজিক ক্ষেত্রে অমানবিকতা ও নিসংশ্রতা ক্রমে হিংস্রতা ও নিপীড়ন প্রবনতার কারণ হয়ে ওঠে। নিপীড়নের ফলে কিছু মানুষকে সমাজের দ্বিতীয় শ্রেনীর নাগরিক হিসাবে প্রতিপন্ন করা হয় এবং ব্যক্তিটির স্বাধীনতা হরণ হয়। সমাজে বাঁচার অধিকার, বিশ্বস্ততা এবং উদারতার প্রতি একটি প্রশ্ন চিহ্ন দেখা দেয়।
বেতেম্য়ান ধর্মীয় নিপীড়ন সম্বন্ধে বলেছেন,
জাতিগত ধর্মীয় বিশ্বাসও কখনো কখনো ধর্মীয় নিপীড়নের কারণ হয়ে ওঠে। ঐতিহাসিকভাবে জার্মানিতে ইহুদিদের প্রতি আক্রমন, ভারতের আসামে বাঙালিদের প্রতি আক্রমন পরবর্তী ক্ষেত্রে হত্যাকান্ডের রূপ নিয়েছে।
ভারতে স্থানীয় বক্তার সংখ্যা অনুসারে ভাষাসমূহের তালিকা
ভারত শত শত ভাষা রয়েছে। বেশিরভাগ ভারতীয় ভাষা ইন্দো-ইউরোপীয় (৭৭%) ইন্দো-আর্য শাখা, দ্রাবিড় (২০.৬১%), অস্ট্রোশিয়াটিক (মুন্ডা) (১.২%), অথবা চীন -তিবেটান (০.৮%) শাখার অন্ত্রগত। এছাড়াও হিমালয়ের কিছু ভাষা এখনো অপরিচিত আছে। এসআইএল এথনোলজু ভারতের জন্য ৪১৫ টি জীবিত ভাষা তালিকা করেছে। 
ভারতের ২৩ টি সাংবিধানিক স্বীকৃত সরকারি ভাষা রয়েছে। হিন্দি এবং ইংরেজী সাধারণত কেন্দ্রীয় সরকারের একটি আনুষ্ঠানিক ভাষা হিসাবে ব্যবহৃত হয়। রাজ্য সরকার নিজ নিজ দাপ্তরিক ভাষা ব্যবহার করে।
২০১১ সালে ভারতের জনগণনা অনুযায়ী ভাষাভাষী সর্বোচ্চ সংখ্যা দ্বারা নিম্নরূপ ভাষাগুলি: হিন্দি, বাংলা, মারাঠি, তেলুগু, তামিল, গুজরাটি, উর্দু, কন্নড়, ওড়িয়া, মালয়ালম। ২০০১ সালের আদমশুমারিতে প্রতিটি ভাষার বা একাধিক মাতৃভাষা কথা বলা মানুষের সংখ্যা পাওয়া যায় এবং তাদের ভাষাতে কথাবলা মানুষের সংখ্যাগুলিতেও অন্তর্ভুক্ত করা হয়। নিম্নোক্ত সারণিতে এমন মাতৃভাষ তালিকা রয়েছে যা এক মিলিয়নের বেশি বক্তা আছে। ২০০১ সালের আদমশুমারি থেকে সাধারণ তথ্য অনুযায়ী: "মাতৃভাষা হল কোন ব্যক্তি মায়ের দ্বারা শৈশবকালীন শেখা ভাষা। শৈশবে মা মারা গেলে বাড়ি থেকে শেষা ভাষা হবে ওই ব্যক্তির মাতৃভাষা।"
বহরমপুর বিধানসভা কেন্দ্র
বরহমপুর (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭২ নং বহরমপুর বিধানসভা কেন্দ্রটি বহরমপুর পৌরসভা এবং ভাকুরি-১, দৌলতাবাদ, গুরুদাসপুর, হাতিনগর এবং মণীন্দ্রনগর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
বহরমপুর বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১৬ সালের নির্বাচনে, কংগ্রেসের মনোজ চক্রবর্তী তার নিকটতম প্রতিদ্বন্দ্বী তৃণমূল কংগ্রেসের ডা: সুজাতা ব্যানার্জীকে পরাজিত করেন।
২০১১ সালের নির্বাচনে, কংগ্রেসের মনোজ চক্রবর্তী তাঁর নিকটতম প্রতিদ্বন্দ্বী আরএসপি'র তড়িৎ ব্রহ্মচারীকে পরাজিত করেন।
২০০৬ সালের নির্বাচনে, নির্দলের মনোজ চক্রবর্তী বহরমপুর কেন্দ্রের কংগ্রেস এমপি অধীর রঞ্জন চৌধুরী সমর্থিত তার নিকটতম প্রতিদ্বন্দ্বী আরএসপি'র অমল কর্মকারকে পরাজিত করেন।
২০০৬ সালের রাজ্য বিধানসভা নির্বাচনে, নির্দলের মনোজ চক্রবর্তী বহরমপুর কেন্দ্র থেকে জয়লাভ করেন তার নিকটতম প্রতিদ্বন্দ্বী আরএসপি এর অমল কর্মকারকে পরাজিত করেন। মনোজ চক্রবর্তী নির্দল প্রার্থী হিসেবে নির্বাচনে অংশ নিয়েছিলেন, বিরোধী কংগ্রেস প্রার্থী অধীর চৌধুরী তুলে ধরেন কংগ্রেস প্রার্থী মায়া রাণী পাল পুনরায় আপত্তি করেন। পরে তিনি কংগ্রেসে ফিরে আসেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের মায়া রাণী পাল ২০০১ সালে আরএসপি'র কার্তিক সাহানাকে এবং ১৯৯৬ সালে আরএসপি'র বিশ্বনাথ ব্যানার্জীকে পরাজিত করেন। ১৯৯১ সালে কংগ্রেসের শঙ্কর দাস পাল আরএসপি'র ইপ্সিতা গুপ্তকে পরাজিত করেন। আরএসপি'র দেবব্রত বন্দ্যোপাধ্যায় ১৯৮৭ এবং ১৯৮২ সালে কংগ্রেসের শঙ্কর দাস পালকে পরাজিত করেন এবং কংগ্রেসের সুব্রত সাহাকে ১৯৭৭ সালে পরাজিত করেন।
১৯৭২ এবং ১৯৭১ সালে কংগ্রেস শঙ্কর দাস পাল জয়ী হন। সিপিআই এর সনত কুমার রাহা ১৯৬৯ সালে জয়ী হন। কংগ্রেসের এস ভট্টাচার্য ১৯৬৭ সালে জয়ী হন। সিপিআই এর সনত কুমার রাহা ১৯৬২ সালে জয়ী হন। কংগ্রেসের বিজয় কুমার ঘোষ ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।
ডাস্টিন হফম্যান
ডাস্টিন লি হফম্যান (; জন্ম: ৮ আগস্ট ১৯৩৭) হলেন একজন মার্কিন অভিনেতা ও পরিচালক। তিনি ১৯৬০-এর দশক থেকে চলচ্চিত্র, টেলিভিশন ও মঞ্চনাটকে অভিনয় করছেন। হফম্যান খলনায়ক চরিত্রে তার বিচিত্র অভিনয়ের জন্য সর্বাধিক প্রসিদ্ধ। তিনি ১৯৮০ সালের "ক্রেমার ভার্সাস ক্রেমার" ও ১৯৮৯ সালের "রেইন ম্যান" চলচ্চিত্রে অভিনয়ের জন্য দুইবার শ্রেষ্ঠ অভিনেতা বিভাগে একাডেমি পুরস্কার জয় লাভ করেছেন।
হফম্যান সর্বপ্রথম মঞ্চনাটক "এহ?"-এ শ্রেষ্ঠাংশে অভিনয় করে সমালোচকদের দৃষ্টি কাড়েন এবং এই কাজের জন্য তিনি থিয়েটার ওয়ার্ল্ড পুরস্কার ও ড্রামা ডেস্ক পুরস্কার অর্জন করেন। এই অর্জনের পর তিনি "দ্য গ্র্যাজুয়েট" (১৯৬৭) চলচ্চিত্রে বেঞ্জামিন ব্র্যাডক চরিত্রে নাম ভূমিকায় অভিনয় করে সাফল্য অর্জন করেন। এই কাজের পর থেকে তিনি চলচ্চিত্রে মনোনিবেশ করেন এবং মাঝে মাঝে টেলিভিশন ও মঞ্চে কাজ করেছেন। হফম্যান অভিনীত উল্লেখযোগ্য চলচ্চিত্রসমূহ হল "মিডনাইট কাউবয়" (১৯৬৯), "প্যাপিলন" (১৯৭৩), "লেনি" (১৯৭৪), "ম্যারাথন ম্যান" (১৯৭৬), "অল দ্য প্রেসিডেন্ট্‌স ম্যান" (১৯৭৬), "স্ট্রেইট টাইম" (১৯৭৮), "ক্রেমার ভার্সাস ক্রেমার" (১৯৭৯), "সটসি" (১৯৮২), "রেইন ম্যান" (১৯৮৮)। এছাড়া তিনি "লিটল বিগ ম্যান", "স্ট্র ডগস", "হুক", এবং "ওয়েগ দ্য ডগ" চলচ্চিত্রে অভিনয় করেন। ২০১২ সালে তিনি "কোয়ার্টেট" চলচ্চিত্র দিয়ে পরিচালক হিসেবে আত্মপ্রকাশ করেন।
দুটি একাডেমি পুরস্কার জয়ের পাশাপাশি তিনি পাঁচটি একাডেমি পুরস্কারের মনোনয়ন লাভ করেছেন; ১৩টি গোল্ডেন গ্লোব পুরস্কারের মনোনয়ন হতে একটি সম্মাননা পুরস্কার সহ ৬টি পুরস্কার জয় লাভ করেন; এবং ৪টি বাফটা পুরস্কার, ৩টি ড্রামা ডেস্ক পুরস্কার, ২টি এমি পুরস্কার ও ১টি জিনি পুরস্কার জয় লাভ করেন। হফম্যান ১৯৯৯ সালে এএফআই আজীবন সম্মাননা পুরস্কার এবং ২০১২ সালে কেনেডি সেন্টার সম্মাননা লাভ করেন। ২০১৬ সালে রোয়াল্ড ডালের "এসিও ট্রট"-এ তার কাজের জন্য শ্রেষ্ঠ অভিনেতা বিভাগে আন্তর্জাতিক এমি পুরস্কার জয় লাভ করেন।
আনা মারিয়া কাতালা
আনা মারিয়া কাতালা ফের্নান্দেজ (জন্ম: ২০ জুলাই ১৯৯৩) হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন রক্ষণভাগের খেলোয়াড় হিসেবে খেলেন। তিনি পূর্বে রায়ো ভায়েকানোর হয়ে ৮ মৌসুম খেলেছেন।
তিনি ২০১০ উয়েফা অনূর্ধ্ব-১৭ নারী চ্যাম্পিয়নশিপের ফাইনালে আয়ারল্যান্ডের বিরুদ্ধে স্পেনের হয়ে ফলাফল নির্ধারণী পেনাল্টিতে গোল করেন।
সারায় গার্সিয়া
সারায় গার্সিয়া গার্সিয়া হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে ১৯৯৭–২০১০ পর্যন্ত এডি তোরেয়োন-এ খেলেছেন; তিনি উক্ত ক্লাবের প্রতিষ্ঠাকালীন সদস্য ছিলেন।
তিনি ২০০৭ ফিফা নারী বিশ্বকাপ এবং ২০০৯ উয়েফা নারী ইউরোয় স্পেন জাতীয় দলের একজন সদস্য ছিলেন।
আলবা মেয়াদো
আলবা মেয়াদো মার্তিনেজ হলেন একজন স্পেনীয় পেশাদার ফুটবলার, যিনি মাদ্রিদ সিএফএফের হয়ে একজন আক্রমণভাগের খেলোয়াড় হিসেবে খেলেন। তিনি ২০১১–১২ উয়েফা নারী চ্যাম্পিয়নস লীগে খেলেছেন।
কাজী কেরামত আলী
কাজী কেরামত আলী (জন্ম: ২২ এপ্রিল ১৯৫৪) বাংলাদেশের রাজবাড়ী-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
কাজী কেরামত আলী ১৯৫৪ সালে ২২ এপ্রিল রাজবাড়ী জেলার হাসপাতাল রোডের সজ্জনকান্দার বাসায় জন্মগ্রহণ করেন। তাঁর পিতার নাম কাজী হেদায়েত হোসেন এবং মাতার নাম মনাক্কা বেগম। তিনি ঢাকা বিশ্ববিদ্যালয় থেকে বি কম (অনার্স) এম কম ডিগ্রি লাভ করেন।
তিনি ১৯৯০ সাল থেকে বর্তমান পর্যন্ত রাজবাড়ী জেলার বাংলাদেশ আওয়ামী লীগের সাধারণ সম্পাদক হিসেবে দায়িত্ব পালন করছেন।
তিনি ১৯৯২ সালে ৫ম জাতীয় সংসদে বাংলাদেশ আওয়ামী লীগের মনোনয়ন নিয়ে উপ-নির্বাচনে জাতীয় সংসদ সদস্য নির্বাচিত হন এবং ডাক, তার ও টেলিযোগাযোগ মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ১৯৯৬ সালে তিনি ৭ম জাতীয় সংসদে বাংলাদেশ আওয়ামী লীগের মনোনয়ন নিয়ে দ্বিতীয় বার জাতীয় সংসদ সদস্য নির্বাচিত হন এবং দুর্যোগ ব্যবস্থাপনা ও ত্রাণ মন্ত্রণালয় সম্পর্কিত স্থায়ী কমিটির ও মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন।
২০০৮ সালে তিনি ৯ম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৃতীয় বার জাতীয় সংসদ সদস্য নির্বাচিত হন। এই সংসদে তিনি সংস্কৃতি বিষয়ক মন্ত্রণালয় সম্পর্কিত স্থায়ী কমিটির সভাপতি এবং জাতীয় সংসদের গ্রন্থাগার কমিটির সদস্য হিসেবে দায়িত্ব পালন করেন।
২০১৪ সালে ১০ম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে জাতীয় চতুর্থ বার সংসদ সদস্য নির্বাচিত হন। দশম জাতীয় সংসদে সরকারি প্রতিশ্রম্নতি সম্পর্কিত স্থায়ী কমিটির সভাপতি এবং সংস্কৃতি বিষয়ক মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ২০১৮ সালে তিনি শিক্ষা মন্ত্রণালয়ের প্রতিমন্ত্রীর দায়িত্ব পান।
তার স্ত্রীর নাম রেবেকা সুলতানা। তাঁদের এক মেয়ে রয়েছে।
লিঙ্গ
লিঙ্গ হল নারীত্ব ও পুরুষত্ব সংক্রান্ত ও এদের মধ্যস্থিত পার্থক্যকারী বৈশিষ্ট্যসমুহের সীমা। বিভিন্ন প্রাসঙ্গিক দৃষ্টিকোণের উপর ভিত্তি করে উক্ত বৈশিষ্ট্যগুলোতে জৈবিক যৌনতা (নারী, পুরুষ কিংবা আন্তঃলিঙ্গ প্রকরণে অন্তর্ভুক্ত হওয়ার অবস্থা), যৌনতা-ভিত্তিক সামাজিক কাঠামো (লিঙ্গ ভূমিকা) বা লিঙ্গ পরিচয় অন্তর্ভুক্ত থাকতে পারে। ঐতিহ্যগতভাবে, যে সকল লোক মানুষকে পুরুষ বা নারী হিসেবে চিহ্নিত করে অথবা পুরুষ বা স্ত্রী লিঙ্গের সর্বনাম ব্যবহার করে তারা সাধারনত লিঙ্গ দ্বৈততার একটি পদ্ধতি ব্যবহার করে থাকে, আর যারা এ সকল শ্রেণীর বাইরে থাকে তাদের জন্য অন্তর্ভুক্তিমূলক বিস্তৃত পরিভাষা হিসেবে অদ্বৈত(নন-বাইনারি) বা অদ্ভুতলিঙ্গ(জেন্ডারকুয়ার)নামক পরিভাষা ব্যবহার করা হয়। কিছু সংস্কৃতিতে নির্দিষ্ট কিছু লিঙ্গ ভূমিকা আছে, যেগুলো নারী কিংবা পুরুষ হতে আলাদা, যেমন দক্ষিণ এশিয়ার হিজড়া জনগোষ্ঠী। এদেরকে প্রায়শই তৃতীয় লিঙ্গ হিসেবে নির্দেশ করা হয়।
লিয়াকত হোসেন খোকা
লিয়াকত হোসেন খোকা (জন্ম: ৩১ ডিসেম্বর ১৯৬৪) বাংলাদেশের নারায়ণগঞ্জ-৩ আসনের সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন।
লিয়াকত হোসেন খোকার পৈতৃক বাড়ি নারায়ণগঞ্জ জেলার নারায়ণগঞ্জ সদর উপজেলার আমলাপাড়ার কে বি সাহা রোড এলাকায়।
লিয়াকত হোসেন খোকা রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
নজরুল ইসলাম বাবু (রাজনীতিবিদ)
মো: নজরুল ইসলাম বাবু (জন্ম: ১০ মার্চ ১৯৬৭) বাংলাদেশের নারায়ণগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
নজরুল ইসলাম বাবুর পৈতৃক বাড়ি নারায়ণগঞ্জ জেলার আড়াইহাজার উপজেলার বাজবী মৌলভী বাড়ী এলাকায়। তিনি স্নাতকোত্তর পাশ করেছেন।
পেশায় ব্যবসায়ী নজরুল ইসলাম বাবু রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বারের মতো সংসদ সদস্য নির্বাচিত হয়েছেন। তিনি আড়াইহাজার উপজেলায় ব্যাপক উন্নয়নমূলক কাজ করেছেন।
নজরুল ইসলাম বাবু (দ্ব্যর্থতা নিরসন)
নজরুল ইসলাম বাবু নামটি নিম্নের ব্যক্তিবর্গকে নির্দেশ করতে পারে:
তুঘরিল বেগ
তুঘরিল বেগ (ফার্সি: السلطان رکنالدین ابوطالب طغرلبک محمد بن میکائیل بن سلجوق یمینی امیرالمومنین; পূর্ণ নাম: সুলতান রুকনুদ্দিন আবু তালিব তুঘরুল-বেগ মুহাম্মদ ইবনে মিকাইল ইবনে সেলজুক) তুঘরুল আল্প, তুগ্রিল, তওগ্রিল, তুগরুল বা টোগ্রিল বেগ (তুর্কি: তুগ্রুল) জন্ম (৯৯০ - ৪ সেপ্টেম্বর, ১০৬৩) সেলজুক সাম্রাজ্য এর তুর্কি প্রতিষ্ঠাতা ছিলেন,যিনি ১০৩৭ থেকে ১০৬৩ পর্যন্ত সাম্রাজ্যটি শাসন করেন। তুঘরিল গ্রেট ইউরেশিয়ান স্ট্যাফিজের তুর্কি যোদ্ধাদের একত্রিত করেছিলেন এই উপজাতিরা তাদের পূর্বপুরুষকে একটি একক খলিফা হিসেবে পূর্বপুরুষকে সেলজুক বেগ নামে অভিহিত করেছিল, এবং তাদের সাহায্যে পূর্ব ইরানে বিজয় অর্জন করেন। পরে তিনি পারস্য জয় করে ১০৫৫ সালে বুভেয়হী রাজবংশ থেকে আব্বাসীয় রাজধানী বাগদাদ পূনঃদখল করেন এবং তুঘরিল আব্বাসীয় খলিফা এর কাছে রাজধানী বাগদাদ ন্যস্ত করেন ।তিনি বাইজেন্টাইন সাম্রাজ্যের বিরুদ্ধে সামরিক অভিযানে এবং ফাতিমদ খিলাফতের বিরুদ্ধে নিজ বাহিনীতে খলিফার সৈন্যগুলো ব্যবহার করেন।
তিনি তার খিলাফতের(সাম্রাজ্য) সীমানা সম্প্রসারণ করে দক্ষ কূটনৈতির মাধ্যমে পৃথিবীর অর্ধ-ভূখন্ড তার শাসন বলয়ের মধ্য রাখতে সক্ষম হন।
ইসলামী বিশ্বকে একত্রিত করার প্রচেষ্টায় সফল হন। সেলজুকদের নেতা তুঘরিল বেগ, বুভেয়হীদের রাষ্ট্রকে হিজরি ৪৪৭ সালে উচ্ছেদ করে এই অঞ্চল থেকে ফিতনা দূরীভূত করতে সক্ষম হন। যারা মসজিদের দরজায় সাহাবীদেরকে গালী দিয়ে বিভিন্ন ধরনের লেখা টাঙাত তাদেরকে তিনি সমুলে উৎখাত করতে সক্ষম হন। এই ব্যাপারে সব চেয়ে বেশি সীমা লঙ্ঘন কারী রাফেজি আবু আব্দুল্লাহ আল জ্বালাবীককে তিনি হত্যা করেন। বাগদাদের আব্বাসী খলিফার উপর এই বুভেয়হীদের প্রচণ্ড চাপ ছিল। সেলজুকগণ এই বুভেয়হী রাষ্ট্রের বিলুপ্তি ঘটিয়ে তাদেরকে বাগদাদ থেকে অপসারণ করে। সেলজুকের সুলতান তুঘরিল বেগ, আব্বাসী খিলাফতের রাজধানী বাগদাদে গেলে তৎকালীন আব্বাসী খলিফা কাইম বি আমরিল্লাহ তাকে সাদর সম্ভাষণ জানান এবং তাকে সুলতান রুকুনুদ্দীন নামক উপাধীতে ভূষিত করেন। তাকে তার নিজের আসনে বসান এবং অনেক সম্মানে ভূষিত করেন। তার নামে মুদ্রাঙ্কিত করেন এবং বাগদাদ সহ অন্যান্য অঞ্চলের মসজিদে খুতবার সময় তার নাম উল্লেখ করা হয়। এইভাবে সেলজুকদের মান-মর্যাদা আরও অনেক বেড়ে যায়।
সেই সময়ের পর থেকে সেলজুকরা, বূভেয়হীদের যন্ত্রণায় অতিষ্ঠ হয়ে উঠা আব্বাসী খলিফাদেরকে সব চেয়ে বড় সাহায্য করেন এবং খলিফা সহজে তার কার্যক্রম পরিচালনা করতে সক্ষম হন।
সুলতান তুঘরিল বেগ একজন ব্যক্তিত্ত্বশালী , অসাধারণ মেধাবী এবং সাহসী একজন সেনাপতি ছিলেন। তিনি ছিলেন একজন দীনদার এবং আবেদ। আর এই কারনেই তিনি তার জাতীর কাছ থেকে অনেক বড় সমর্থন এবং সাহায্য পেয়েছিলেন। তিনি ‘’সুলজুকি তুর্ক’’ নামক শক্তিশালী একটি সেনাবাহিনী গঠন করেন এবং ‘’শক্তিশালী রাষ্ট্র’’ এই শ্লোগান দিয়ে এগিয়ে যান।
আব্বাসী খলিফা কাইম বি আমরিল্লাহর সাথে পরবর্তীতে সুলতান তুউরুল সম্পর্ক আরও বৃদ্ধি পায় এবং এই সম্পর্কের জের ধরে খলিফা সুলতান তুঘরিলের বড় ভাই চাগরি বেগ সাহেবের মেয়েকে বিয়ে করেন। হিজরি ৪৪৮ সালে (১০৫৬ খ্রিঃ) এই বিবাহ সংগঠিত হয়। পরবর্তিতে হিজরি ৪৫৪ সালে সুলতান তুঘরিল খলিফার মেয়ের সাথে বিবাহ বন্ধনে আবদ্ধ হন। কিন্তু এঁর পর সুলতান তুঘরিল বেগ বেশী দ্বীন হায়াত পাননি। হিজরী ৪৫৫ সালে পবিত্র রমজান মাসের শুক্রবার রাতে ৭০ বছর বয়সে মৃত্যুবরন করেন, তিনি নিঃসন্তান ছিলেন। তার পরে সাম্রাজ্যের ক্ষমতায় আসেন তার ভ্রাতুষ্পুত্র সুলতান আল্প আরসালান বেগ 
সুলতান তুঘরিল বেগের মৃত্যুর পর সেলজুকগন, সুলতান আল্প আরসালানের নেতৃত্বে খোরাসান, ইরান, উত্তর – পূর্ব ইরাক অঞ্চলে পুনঃদখল করে সাম্রাজ্যকে সুসংগঠিত করেন।
রাজিউদ্দিন আহমেদ রাজু
রাজি উদ্দিন আহমেদ (জন্ম: ২ ফেব্রুয়ারি ১৯৪৪) বাংলাদেশের নরসিংদী-৫ আসনের সংসদ সদস্য। তিনি ১৯৯৬, ২০০১, ২০০১৮ ও ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি ডাক ও টেলিযোগাযোগ মন্ত্রণালয় এবং শ্রম ও কর্মসংস্থান মন্ত্রণালয়ের মন্ত্রীর দায়িত্ব পালন করেছেন।
রাজি উদ্দিন আহমেদের পৈতৃক বাড়ি নরসিংদী জেলার রায়পুরা উপজেলার আদিয়াবাদ দক্ষিণপাড়া এলাকায়। তিনি স্নাতক পাশ করেছেন।
পেশায় ব্যবসায়ী রাজি উদ্দিন আহমেদ রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন।
নূরুল মজিদ মাহমুদ হুমায়ূন
নূরুল মজিদ মাহমুদ হুমায়ূন (জন্ম: ১৬ ডিসেম্বর ১৯৫০) বাংলাদেশের নরসিংদী-৪ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
নূরুল মজিদ মাহমুদ হুমায়ূনের পৈতৃক বাড়ি নরসিংদী জেলার মনোহরদী উপজেলার গোস্তাশিয়ার বাগানবাড়ী এলাকায়। তিনি স্নাতকোত্তর ও আইন বিষয়ে স্নাতক পাশ করেছেন।
পেশায় আইনজীবী নূরুল মজিদ মাহমুদ হুমায়ূণ রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।
সিরাজুল ইসলাম মোল্লা
মো: সিরাজুল ইসলাম মোল্লা বাংলাদেশের নরসিংদী-৩ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
মো: সিরাজুল ইসলামের পৈতৃক বাড়ি নরসিংদী জেলায়।
রাজনীতির সঙ্গে সক্রিয় ভাবে যুক্ত আছেন মো: সিরাজুল ইসলাম মোল্লা। তিনি প্রথমবারের মতো সংসদ সদস্য নির্বাচিত হয়েছেন।
মাদ্রিদ সিএফএফ
মাদ্রিদ ক্লাব দে ফুতবল ফেমেনিনো (; "মাদ্রিদ নারী ফুটবল ক্লাব") হল মাদ্রিদের নারীদের ফুটবল ভিত্তিক ক্লাব, যারা বর্তমানে প্রিমেরা দিভিসিওনে খেলেন।
২০১০ সালে, আলফ্রেদো উয়োয়া দ্বারা মাদ্রিদ সিএফএফ প্রতিষ্ঠিত হয়। রিয়াল মাদ্রিদ ফুটবল ক্লাবের প্রতি সম্মান প্রদর্শন করে তারা সাদা জার্সি পরিধান করে, যদিও এই ক্লাবের সাথে রিয়াল মাদ্রিদের কোন সম্পর্ক নেই। মিডিয়া প্রকাশ করে যে, ২০১৪ সালে রিয়াল মাদ্রিদ এই ক্লাবের সকল দায়িত্ব গ্রহণ করে, কিন্তু পরবর্তীতে তা ভিত্তিহীন প্রমাণিত হয়।
২০১৩ সালে, আঞ্চলিক লীগে প্রায় ৩ মৌসুম খেলার পর, মাদ্রিদ সিএফএফ সেহুন্দা দিভিসিওনে অভিষেক করে। ৪ বছর পর, এই ক্লাব প্রথমবারের মতো প্রিমেরা দিভিসিওনে উন্নিত হয়। এই উন্নতির পর, এই ক্লাব তাদের ঘরোয়া স্টেডিয়াম সান সেবাস্তিয়ান দে লোস রেয়েসের এস্তাদিও মাতাপিনিয়োনেরাসে স্থানান্তর করে।
কামরুল আশরাফ খান
কামরুল আশরাফ খান (জন্ম: ১ জানুয়ারি ১৯৬০) বাংলাদেশের নরসিংদী-২ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
কামরুল আশরাফ খানের পৈতৃক বাড়ি নরসিংদী জেলার পলাশ উপজেলার পোটনের বাড়ী সদর রোড এলাকায়।
পেশায় ব্যবসায়ী কামরুল আশরাফ খান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন।
পিসি লিনাক্স ওএস
পিসি লিনাক্স ওএস (), সংক্ষেপে পিসিলস, কেডিই প্লাজমা ডেস্কটপকে ডিফল্ট ব্যবহারকারী ইন্টারফেস হিসাবে ব্যবহার করা একটি ফ্রি ও ওপেন সোর্স লিনাক্স ডিস্ট্রিবিউশন। এটার মূল লক্ষ্য ব্যক্তিগত কম্পিউটারে সহজ ব্যবহারযোগ্যতা।
পিসি লিনাক্স ওএস ডেস্কটপ কম্পিউটিঙের উপর গুরুত্বারোপ করে, বিশেষত বাসা বা ছোটখাটো ব্যবসায় পরিবেশের জন্যে। তবে অধিকাংশ সার্ভারের জন্যে প্যাকেজ থাকলেও, সেদিকে তুলনামূলক কম গুরুত্ব দেয় পিসি লিনাক্স ওএস।
পিসি লিনাক্স ওএস লাইভ সিডি হিসাবে ডিস্ট্রিবিউট করা হয়, যেটি লোকাল হার্ড ডিস্ক ড্রাউভ অথবা ইউএসবি ফ্ল্যাশ ড্রাইভেও ইন্সটল করা যায়। ২০০৯.১ সংস্করণ থেকে, লাইভ ইউএসবি তৈরির জন্যে, একটি ইউএসবি ইন্সটলার প্রদান করা হয়, যেখানে ইচ্ছে হলে ব্যবহারকারীর কনফিগারেশন ও ব্যক্তিগত তথ্য সংরক্ষণ করা যায়। ইউনেটবুটইন ব্যবহার করে পিসি লিনাক্স ওএসের পুরোনো সংস্করণেরও লাইভ ইউএসবি তৈরি করা যায়। পর্যাপ্ত র‍্যাম থাকলে পুরো সিডিই শুধু মেমরি থেকে চালানো যাবে। প্যাকেজ যোগ, বিয়োগ ও হালনাগাদ করতে সিন্যাপটিক প্যাকেজ ম্যানেজারের সাথে সাথে পিসি লিনাক্স ওএস এপিটি-ভিত্তিক এপিটি-আরপিএম প্যাকেজ ম্যানেজার ব্যবহার করে। পর্যাপ্ত মেমরি ও সক্রিয় নেট সংযোগ থাকলে, লাইভ সিডি প্যাকেজ হালনাগাদও করতে পারে। সফটওয়্যারে রিমাস্টারে বিশেষ গুরুত্বারোপের দরুন পিসি লিনাক্স ওএসে মাইলাইভসইডি টুল ব্যবহার করে যে কেউ তার নিজের মত লাইভ সিডি বানাতে পারবে।
কাতার এয়ারওয়েজ
কাতার এয়ারওয়েজ কোম্পানি Q.C.S.C. (, "আল কাতারিয়া"), কাতার এয়ারওয়েজ হিসেবে পরিচালিত, কাতারের রাষ্ট্র মালিকানাধীন পতাকাবাহী একটি প্রতিষ্ঠান। দোহা কাতার এয়ারওয়েজের সদর দফতর। এয়ারক্রাফটগুলো একটি হাব-এবং-স্পোক নেটওয়ার্কের দ্বারা পরিচালিত, যা আফ্রিকা, মধ্য এশিয়া, ইউরোপ, দূর প্রাচ্য, দক্ষিণ এশিয়া, মধ্য প্রাচ্য, উওর আমেরিকা, দক্ষিণ আমেরিকা এবং ওশেনিয়া। হামাদ আন্তর্জাতিক বিমানবন্দর। বহরের দুই শতাধিকেরো বেশি উড়োজাহাজের মাধ্যমে এসব যাত্রী সেবা দেওয়া হয়। কাতার এয়ারওয়েজ গ্রুপে ৪৩ হাজারেরও বেশি কর্মকর্তা কর্মচারী আছে। ক্যারিয়ারটি ২৩ অক্টোবর ২০১৩ থেকে ওয়ান ওয়ার্ল্ড জোট এর সদস্য। প্রথম উপসাগরীয় অঞ্চলের ক্যারিয়ারটি তিনটি বিমান সংস্থার সাথে পরিষেবা দেওয়ার জন্য চুক্তিবদ্ধ হয়েছে।
হরিহরপাড়া বিধানসভা কেন্দ্র
হরিহরপাড়া (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৩ নং হরিহরপাড়া বিধানসভা কেন্দ্রটি হরিহরপাড়া সমষ্টি উন্নয়ন ব্লক এবং ছাইঘাড়ি এবং মদনপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
হরিহরপাড়া বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১৬ সালের নির্বাচনে, তৃণমূল কংগ্রেসের নিয়ামত শেখ তাঁর নিকটতম প্রতিদ্বন্দ্বী কংগ্রেসের আলমগীর মীরকে পরাজিত করেন।
২০১১ সালের নির্বাচনে, সিপিআই (এম) এর ইনসার আলি বিশ্বাস তার নিকটতম প্রতিদ্বন্দ্বী তৃণমূল কংগ্রেস নিয়ামত শেখকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর ইনসার আলি বিশ্বাস হরিহরপাড়া কেন্দ্র থেকে জয়লাভ করেন নিকটবর্তী প্রতিদ্বন্দ্বী কংগ্রেসের নিয়ামত শেখকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। নির্দলের নিয়ামত শেখ ২০০১ সালে সিপিআই (এম) -এর নিজামউদ্দিনকে পরাজিত করেন। সিপিআই (এম) -এর মোজাম্মেল হক ১৯৯৬ সালে কংগ্রেসের মান্নান হোসেনকে, ১৯৯১ সালে কংগ্রেসের খানারুল হোসেনকে এবং ১৯৮৭ সালে কংগ্রেসের শেখ ইমাজউদ্দিনকে পরাজিত করেন। কংগ্রেসের শেখ ইমাজউদ্দিন ১৯৮২ সালে সিপিআই (এম) -এর মোজাম্মেল হককে পরাজিত করেন এবং ১৯৭৭ সালে এসইউসি'র আবু রাইহান বিশ্বাসকে পরাজিত করেন।
এসইউসি'র আবু রাইহান বিশ্বাস ১৯৭২ সালে জয়ী হন। নির্দলের আফতাবউদ্দিন আহমেদ ১৯৭১ সালে জয়ী হন। প্রগ্রেসিভ মুসলিম লীগের আফতাবউদ্দিন আহমেদ ১৯৬৯ সালে জয়ী হন। ১৯৬৭ সালে কংগ্রেসের এস.আহমেদ জয়ী হন। কংগ্রেসের আব্দুল লতিফ ১৯৬২ সালে জয়ী হন। কংগ্রেসের হাজী এ. আহমেদ ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।
সনি মারাঠি
সনি মারাঠি হল একটি মারাঠি সাধারণ বিনোদনমূলক টেলিভিশন চ্যানেল। এই চ্যানেলটি সনি পিকচার্স নেটওয়ার্কের অধীনস্থ একটি চ্যানেল।
রাঢ়ী উপভাষা
রাঢ়ী উপভাষা বাংলা ভাষার একটি উপভাষা। পশ্চিমবঙ্গের দক্ষিণ-পূর্ব অংশের  বাংলাভাষী মানুষদের কথাবলার মধ্যে এই উপভাষার প্রভাব লক্ষ্য করা যায়। এই উপভাষার পরিমার্জিত বাংলা রূপকেই বাংলা ভাষার শুদ্ধ লিখন রূপ হিসেবে গণ্য করা হয়।
পশ্চিমবঙ্গের বর্ধমান, বাঁকুড়া জেলার পূর্বাংশ, হুগলী, হাওড়া, কলকাতা, উত্তর ও দক্ষিণ চব্বিশ পরগণা, নদিয়া ও মুর্শিদাবাদ জেলায় এই উপভাষার প্রচলন লক্ষ করা যায়। এই উপভাষাকে ভিত্তি করে প্রমিত বাংলা গঠন করা হয়েছে।
২০১৮ আন্তর্জাতিক চ্যাম্পিয়নস কাপ
২০১৮ আন্তর্জাতিক চ্যাম্পিয়নস কাপ (অথবা আইসিসি) ছিল প্রীতি ফুটবল ম্যাচের ক্রমের ৬ষ্ঠ আসর। এই আসরটি ২০১৮ সালের ২০শে জুলাই শুরু হয়েছিল এবং ২০১৮ সালের ১১ই আগস্ট শেষ হয়েছে।
এই প্রতিযোগিতায় সর্বমোট ১৮টি দল প্রতিযোগিতা করেছে। ২০১৮ সালের ১০, ১১, ১২ এবং ১৭ এপ্রিল তারিখে ৪ ধাপে প্রতিযোগী দলসমূহের নাম প্রকাশ করা হয়। ১৮ই জুন তারিখে, এই প্রতিযোগিতায় ওলাঁপিক লিয়োনে সেভিয়ার পরিবর্তে স্থান পায়।
২০১৭ সালের ১৩ এবং ১৭ এপ্রিল তারিখে, মূলত ২২টি স্টেডিয়ামে এই আসরের আন্তর্জাতিক চ্যাম্পিয়নস কাপ আয়োজন করার ঘোষণা দেওয়া হয় কিন্তু পরবর্তীতে তা বৃদ্ধি করে ২৩টি করা হয়। এর মধ্যে, ১৫টি স্টেডিয়াম মার্কিন যুক্তরাষ্ট্রে ৭টি ইউরোপে এবং ১টি সিঙ্গাপুরে।
সেভিয়াকে বাদ দেওয়ার পর, ওয়ারশ এবং জুরিখের খেলাগুলো বাতিল করা হয় এবং তার পরিবর্তে লন্ডন এবং ফারো-লোলে-এ ম্যাচগুলো আয়োজন করা হয়। চেলসির দুইটি ম্যাচ গোথেনবার্গ এবং সোলনা হতে যথাক্রমে নিস এবং ডাবলিনে স্থানান্তর করা হয়।
২০১৮ সালের ১৭ই এপ্রিল তারিখে, এই প্রতিযোগিতার ম্যাচসমূহের সময়সূচী ঘোষণা করা হয়েছে। সেভিয়ার পরিবর্তে লিওঁর অন্তর্ভুক্তির পর, ম্যাচসমূহের সময়সূচী হালনাগাদ করা হয়েছিল। প্রত্যেক দল ৩টি করে ম্যাচ খেলেছে এবং সর্বমোট ২৭টি ম্যাচ খেলা হয়েছে।
The 18 teams are ranked based on results from their three matches, with the best-ranked team being crowned champions. In addition to three points for a win and none for a loss, a penalty shoot-out win is worth two points, while a loss on penalties earns one point.
২০১৮ পাকিস্তান ক্রিকেট দলের জিম্বাবুয়ে সফর
পাকিস্তান ক্রিকেট দল পাঁচটি একদিনের আন্তর্জাতিক খেলার জন্য জিম্বাবুয়ে সফর করে, যা জুলাই ২০১৮-এ অনুষ্ঠিত হয়। কুইন্স স্পোর্টস ক্লাব, বুলায়েউতে অনুষ্ঠিত সমস্ত ক্রিকেটার মূলত, সফর ছিল নির্ধারিত ছিল দুইটি টেস্ট ক্রিকেট, তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক।
মোর্ডেকাই শেরউইন
মোর্ডেকাই শেরউইন (; জন্ম: ২৬ ফেব্রুয়ারি, ১৮৫১ - মৃত্যু: ৩ জুলাই, ১৯১০) নটিংহ্যামশায়ারের গ্রিজলে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও পেশাদার ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শীতা দেখিয়েছেন তিনি।
মাত্র ৫ ফুট ৯ ইঞ্চি উচ্চতার অধিকারী ছিলেন। ১৮৭৮ থেকে ১৮৯৬ সময়কালে নটিংহ্যামশায়ারের পক্ষে কাউন্টি ক্রিকেটে অংশ নিয়েছেন মোর্ডেকাই শেরউইন। 
১৮৮৭ ও ১৮৮৮ সালে নটিংহ্যামশায়ারের অধিনায়কের দায়িত্বে ছিলেন। ১৮৮৬-৮৭ মৌসুমে ইংল্যান্ড ক্রিকেট দলের সদস্যরূপে অস্ট্রেলিয়া গমন করেন। ঐ সফরে তিনটি টেস্টে অংশগ্রহণ করেছিলেন তিনি।
১৮৯১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।
খেলোয়াড়ী জীবন থেকে অবসর গ্রহণের পর ১৯০১ সাল পর্যন্ত আম্পায়ারের দায়িত্বে ছিলেন। তন্মধ্যে ১৮৯৯ সালে একটি টেস্ট খেলাও পরিচালনা করেছিলেন তিনি।
টস কাউন্টির পক্ষে গোলরক্ষক হিসেবে খেলতেন। ১০ নভেম্বর, ১৮৮৩ তারিখে কাউন্টির পক্ষে প্রথম ফুটবল খেলতে নামেন। অ্যাথলেটিক নিউজের সম্পাদক জে.এ.এইচ ক্যাটন ছদ্মনামে পরিচিত টিটিরাসের তথ্য অনুযায়ী জানা যায়, শারীরিক কাঠামো বেশ দূর্বলমানের থাকলেও দর্শকদের কাছে বেশ পরিচিত ছিলেন তিনি।
লীগের একটিমাত্র খেলায় অংশ নিয়েছেন মোর্ডেকাই শেরউইন। ১০ নভেম্বর, ১৮৮৮ তারিখে নটিংহামের ট্রেন্ট ব্রিজে অ্যাক্রিংটনের বিপক্ষে খেলেন। ১৮৮৮-৮৯ মৌসুমের এফ.এ. কাপের তিনটি খেলায় অংশ নিয়েছিলেন। সবকটিতেই তাঁর দল জয় পেয়েছিল। ৮ ডিসেম্বর, ১৮৮৮ তারিখে স্টেভলির রিক্রিয়েশন গ্রাউন্ডে আয়োজক দল স্টেভলির বিপক্ষে সর্বশেষ খেলায় অংশ নেন। খেলায় তাঁর দল ৩-১ ব্যবধানে জয় পেয়েছিল।
আর্থার কোনান ডয়েলের স্মরণীয় চরিত্র শার্লক হোমসকে আংশিকভাবে শেরউইন ও ফ্রাঙ্ক শ্যাকলককে ঘিরে নামকরণ করা হয়েছে বলে জানা যায়।
ব্যক্তিগত জীবনে বিবাহিত মোর্ডেকাই শেরউইনের মেরি, উইলিয়াম, এমা, এলেন, মোর্ডেকাই ও ফ্রেডেরিক নামীয় কমপক্ষে ছয় সন্তানের জনক ছিলেন। ৩ জুলাই, ১৯১০ তারিখে নটিংহামে ৫৯ বছর বয়সে মোর্ডেকাই শেরউইনের জীবনাবসান ঘটে।
সিলভিয়া সিডনি
সিলভিয়া সিডনি (; জন্ম: সোফিয়া কোসো, ৮ আগস্ট ১৯১০ - ১ জুলাই ১৯৯৯) ছিলেন একজন মার্কিন অভিনেত্রী। তিনি ৭০ বছরের অধিক সময় ধরে অভিনয় করেন। তিনি ১৯৩০-এর দশকে একাধিক চলচ্চিত্রে মুখ্য চরিত্রে কাজ করে প্রসিদ্ধি লাভ করেন। তিনি পরবর্তীতে টিম বার্টনের "বিটলজুস" চলচ্চিত্রে জুনো চরিত্রের জন্য পরিচিতি অর্জন করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার জয় লাভ করেন। এছাড়া তিনি "সামার উইশেস, উইন্টার ড্রিমস" (১৯৭৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।
সিডনি ১৯১০ সালের ৮ই আগস্ট নিউ ইয়র্কের দ্য ব্রন্‌ক্সে জন্মগ্রহণ করেন। তার জন্মনাম সোফিয়া কোসো। তার মাতা রেবেকা (জন্মনাম: সাপেরস্টাইন) ছিলেন একজন রোমানীয় ইহুদি এবং তার পিতা ভিক্তর কোসো ছিলেন একজন রুশ ইহুদি অভিবাসী, যিনি কাপড় বিক্রয়কর্মী ছিলেন। ১৯১৫ সালে তার পিতামাতার বিবাহবিচ্ছেদ হয়। তার সৎপিতা সিগমুন্ড সিডনি তাকে দত্তক নেন। সিগমুন্ড একজন দন্তচিকিৎসক ছিলেন। তার মাতা পোশাক প্রস্তুতকারী হিসেবে কর্মজীবন শুরু করেন এবং নিজের নাম পরিবর্তন করে বিয়াত্রিচ সিডনি রাখেন।
সিডনি তিনবার বিয়ে করেন। ১৯৩৫ সালের ১লা অক্টোবর তিনি প্রকাশক বেনেট সার্ফকে বিয়ে করেন। ছয় মাস পর ১৯৩৬ সালের ৯ই এপ্রিল তাদের বিবাহবিচ্ছেদ হয়। তিনি পরে ১৯৩৮ সালে অভিনেতা ও অভিনয়ের শিক্ষক লুথার অ্যাডলারকে বিয়ে করেন। তাদের সন্তান জ্যাকব ১৯৩৯ সালে জন্মগ্রহণ করে এবং সে ১৯৮৭ সালে লাউ গেহরিগ রোগে মারা যায়। ১৯৪৭ সালে অ্যাডলারের সাথে তার বিবাহবিচ্ছেদ হয়। ১৯৪৭ সালের ৫ই মার্চ তিনি বেতার প্রযোজক ও ঘোষক কার্লটন আলসপকে বিয়ে করেন। ১৯৫১ সালের ২২শে মার্চ তাদের বিবাহবিচ্ছেদ হয়।
সিডনি খাদ্যনালীর ক্যান্সারে আক্রান্ত হয়ে ১৯৯৯ সালের ১লা জুলাই নিউ ইয়র্ক সিটির লেনক্স হিল হাসপাতালে মৃত্যুবরণ করেন। মৃত্যুর পূর্বে তাকে কেমোথেরাপি দেওয়া হয়েছিল, কিন্তু তা ব্যর্থ হয়। তার মরদেহ দাহ করা হয়।
এফ-১৫ ঈগল
আমেরিকান যুদ্ধ বিমানগুলো ভিয়েতনাম যুদ্ধে রাশান ফাইটারগুলোর কাছে মার খাচ্ছিলো সে সময়ে আমেরিকানরা একটি এয়ার সুপিরিওর এয়ারক্রাফটের প্রয়োজনীয়তা অনুভব করে। যার ফলাফল হিসেবে১৯৬৭ সালে এই ফাইটার উন্নয়নের কাজ ম্যাকডোনেল ডগলাস কে দেয়া হয়। পরবর্তীতে ১৯৭২ সালে এই ফাইটারটি প্রথম উড্ডয়ন এবং ১৯৭৬ সালে এফ-১৫ ঈগল আকাশে যুক্তরাষ্টের এয়ার সুপ্রিমেসি নিশ্চিত করতে সার্ভিসে আসে। এটি খুবই উচ্চ ম্যানুভার ক্ষমতা সম্পন্ন দুই ইঞ্জিনের ফাইটার জেট যা সব আবহাওয়ায় ব্যাবহার উপযোগী। এই বিমানে সবকিছুর তুলনায় ম্যানুভার এবং ক্লোজ রেঞ্জে সক্ষমতার দিকে জোর দেয়া হয়েছিলো যদিও পরবর্তীতে এতে বিভি আর ক্ষমতা উন্নয়ন ঘটানো হয়েছে।
১৯৬৭ সালে সোভিয়েত ইউনিয়ন মস্কোর নিকটবর্তী ডেমোডেডোভো এয়ারফিল্ডে mig-25 উন্মোচন করে। মজার ব্যাপার হলো তখনো মিগ-২৩ আমেরিকানদের ঘুম নষ্ট করছিলো f-4 fantom গুলাকে নাকানি চুবানি খাওয়ায়ে। যার জন্য তারা F-X প্রোগ্রাম সেট করেছিল। F-X প্রোগ্রামের উন্নয়নে পানি ঢালতে গোদের উপর বিষফোড়া হিসেবে আসে মিগ-২৫। মিগ-২৫ সার্ভিসে আসার পর আমেরিকানরা কার্যত পাগল হয়ে যায় একটি কার্যকর এয়ার সুপিরিয়র ফাইটার সার্ভিসে আনতে। প্রত্যেক কাজ নিয়তের উপর নির্ভরশীল কথাটা আরো একবার প্রমান করে সার্ভিসে আসে এফ-১৫ ঈগল।
মিকোয়ান কর্পোরেশনের mig-25 এর চাপে পড়ে যেমন সার্ভিসে এসেছিলো তেমনি মিকোয়ান ফাইটারগুলার জন্য অভিশাপ হিসেবে নিজেকে প্রতিষ্ঠিত করেছে F-15। সর্বভুক ভাল্লুকের মত mig-29, mig-25, mig-23, mig-21, su-25, su-7 সবই আছে এর শিকার লিস্ট। 
এর প্রথম শিকার ছিলো ইজ্রালের দ্বারা সিরিয়ান মিগ-২১। পরবর্তীতে উপসাগরীয় যুদ্ধে ইরাকী এয়ারফোর্সের মাজা ভাঙ্গার দায়িত্ব এফ-১৫ ঈগল কেই দেয় USAF.। একশ এর বেশী কিল রেকর্ডের বীপরীতে F-15 এর যুদ্ধে হারার রেকর্ড শুন্য যা তার সক্ষমতার সবচেয়ে বড় প্রমান।
এ পর্যন্ত ১৭৫ টি f-15 দুর্ঘটনায় পতিত হয়েছে। সংখ্যাটা অনেক বড় মনে হলেও তা যে কত কম তা পরিস্কার হবে যখন আপনি জানবেন প্রতি ৫০০০০ ঘন্টা উড্ডয়নের বিপরীতে একটি দুর্ঘটনা।
একটি ভালো বিমান যে পাইলটের মনস্তত্ত্বকে কতখানি বাড়িয়ে দেয় তার একটি উদাহরন নিচের ঘটনাটি।
USAF দুটি এফ-১৫ ঈগল ইরাক ইরান সিমান্তে টহল দিচ্ছিলো এসময় ইরানি রাডার তাদের ডিটেক্ট করে এবং যোগাযোগ করে ইরানি এয়ারোস্পেস থেকে সরে যেতে বলে নতুবা ইন্টারসেপ্টে পাঠাবে বলে হুমকি দেয়। হুমকির বিপরীতে এফ-১৫ ঈগল পাইলটের জবাব ছিলো: This is USAF F-15eagle if u dare to come we are waiting।
যাইহোক সবকিছুর ই শেষ আছে তাই এফ-১৫ ঈগল এর সার্ভিস লাইফও USAF এ শেষের পথে। যদিও অন্যান্য দেশগুলোর জন্য ২০১৯ সাল পর্যন্ত প্রোডাকশন লাইন চালু থাকবে। ৪৭ বছরের ইতিহাসের সমাপ্তি হবে।
আমেরিকার মিত্র দেশ ব্যাতীত কাউকে এই বিমান দেয়া হয়নি। তাই এর ব্যাবহারকারীদের সংখ্যা খুব সীমীত। ইসরায়েল এর প্রথমদিকের ব্যাবহারকারী দেশগুলোর একটি (১৯৭৭), এছাড়া জাপান (মিতশুবিশি f-15j), আত সৌদি আরব এর প্রধান ব্যাবহারকারী। কিছুদিন আগে সৌদি আরব নিজেই লাইসেন্স নিয়ে বানানোর জন্য প্রোডাকশন লাইন স্থাপন করেছে।
১৯৮৯ সালে এর গ্রাউন্ড এটাক ভার্সন সার্ভিসে আসে যা F-15E Strike Eagle নামে পরিচিত।রোলঃ এয়ার সুপিরিয়রিটি ফাইটার
প্রস্তুতকারকঃ ম্যাকডনেল ডগলাস
প্রথম উড্ড্যন: ২৭ জুলাই ১৯৭২
জনসম্মুখে প্রকাশ: ৯ জানুয়ারী ১৯৭৬
স্ট্যাটাস : চলমান
Number built: F-15A/B/C/D/J/DJ: 1,198
Unit cost:- 
F-15A/B: US$27.9 million (1998) 
F-15C/D: US$29.9 million (1998)
Variants: McDonnell Douglas F-15E Strike Eagle 
McDonnell Douglas F-15 STOL/MTD 
Boeing F-15SE Silent Eagle 
Mitsubishi F-15J
অনুগুল জেলা
অনুগুল জেলা ভারতের ওড়িশা রাজ্যের অন্তর্ভুক্ত একটি জেলা। এই জেলার সদর দপ্তর জেলার অনুগুল শহরে অবস্থিত।
অনুগুল জেলায় প্রচলিত ভাষাসমূহের পাইচিত্র তালিকা নিম্নরূপ -
অনুগুল জেলার আঠমল্লিক মহকুমাতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷ 
অনুগুল জেলায় ৪টি মহকুমা রয়েছে- অনুগুল, তালচের, আঠমল্লিক এবং পাল লহড়া। ৮টি ব্লক- যথাক্রমে অনুগুল সদর, আঠমল্লিক সদর, ছেন্ডিপদা, তালচের সদর, পাল লহড়া সদর, বানারপল, কিশোরনগর ও কনিহা।
লরেন্স ম্যাক্সওয়েল ক্রস
লরেন্স ম্যক্সওয়েল ক্রস (জন্ম: ২৭ মে, ১৯৫৪)একজন আমেরিকান-কানাডীয় তাত্ত্বিক পদার্থবিদ এবং ভৌতবিশ্বতাত্ত্বিক, তিনি অ্যারিজোনা স্টেট ইউনিভার্সিটির স্কুল অব আর্থ এণ্ড স্পেস এর প্রতিষ্ঠাতাকালীন অধ্যাপক ছিলেন।
তিনি বৈজ্ঞানিক সংশয়বাদ ও বিজ্ঞান ভিত্তিক শিক্ষার মাধ্যমে প্রায়োগিক উপাত্তকে ব্যবহার করে সাধারণ মানুষকে বিজ্ঞান বুঝানোর প্রয়াস করেন। অর্থাৎ বিজ্ঞানের কঠিন বিষয়গুলো যাতে করে সাধারণ মানুষ অনুধাবন করেন, তিনি তার কাজের মাধ্যমে সে প্রচেষ্টা করেন। তার মতে জনপ্রিয় সংস্কৃতিতে যেসব কুসংস্কার ও ধর্মীয় মতবাদ আছে তা বাতিল করে দিয়ে একটি বিজ্ঞানভিত্তিক সমাজ বিনির্মাণ করতে তিনি কাজ করেন।
ক্রাউস "নক্ষত্র ভ্রমণের পদার্থবিজ্ঞান" ( The Physics of Star Trek) (১৯৯৫) এবং "" (A Universe from Nothing) (২০১২) এর মত সর্বাধিক বিক্রিয় বই লিখেছেন এবং"বুলেটিন অফ দ্য অ্যাটমিক সাইন্টিস্ট্‌স" এর সভাপতিত্ব করেছেন।
ক্রাউস নিউ ইয়র্ক শহরে জন্মগ্রহণ করেন, কিন্তু তার শৈশব অতিবাহিত মধ্যে কানাডার টরন্টো, অন্টারিওতে। তিনি ইহুদি পরিবারের বড় হয়েছেন। ক্রাউস কার্লেটন বিশ্ববিদ্যালয় থেকে ১৯৭৭ সালে গণিত এবং পদার্থবিদ্যায় প্রথম শ্রেণীর অনার্স পেয়ে স্নাতক সম্পন্ন করেন। ১৯৮২ সালে পদার্থবিজ্ঞানে ম্যাসাচুসেটস ইনস্টিটিউট অব টেকনোলজি থেকে পিএইচডি সম্পন্ন করেন।
পিক্সেল সি
পিক্সেল সি গুগলের ১০.২ ইঞ্চি(২৬০ মিলিমিটার) অ্যানড্রয়েড ট্যাবলেট। যন্ত্রটি সেপ্টেম্বর ২৯, ২০১৫-তে একটি মিডিয়া ইভেন্টে উন্মুক্ত কিরা হয়, এবং ২০১৭ সালের ডিসেম্বরে উৎপাদন বন্ধ করে দেওয়া হয়।
অ্যানড্রয়েড পাই
অ্যানড্রয়েড "পাই" () অ্যানড্রয়েডের নবম প্রধান ও ১৬তম সাধারণ সংস্করণ।
প্রথম মার্চ ৭, ২০১৮ সালে গুগল প্রথম অ্যানড্রয়েড পাই-এর ঘোষণা দেয় এবং একইদিন প্রথম ডেভেলপার প্রিভিউ প্রকাশিত হয়। দ্বিতীয় প্রিভিউ, বেটা হিসেবে ২০১৮ সালের ৭ মে প্রকাশিত হয়। তৃতীয় প্রিভিউ, বেটা ২, মুক্তি পায় জুন ৬, ২০১৮। চতুর্থ প্রিভিউ, বেটা ৩, জুলাই ২ ২০১৮তে মুক্তি পায়। অ্যানড্রয়েডের সমাপনী বেটা জুলাই ২৫ ২০১৮ সালে আসে।
আগস্ট ৬, ২০১৮ সালে অ্যানড্রয়েড "পি", অ্যানড্রয়েড "পাই" নামে দাপ্তরিকভাবে মুক্তি পায়
নাকাব (২০১৮-এর চলচ্চিত্র)
নাকাব ("বাংলা": মুখোশ "ইংরেজি": মাস্ক); ২০১৮ সালের আসন্ন ভারতীয় বাংলা ভাষার রাজিব বিশ্বাস দ্বারা পরিচালিত অতিপ্রাকৃত অ্যাকশন, হাস্যরসাত্বক, রোমহর্ষক চলচ্চিত্র। এসভিএফ এন্টারটেইনমেন্টের ব্যানার অধীনে শ্রীকান্ত মোহতা এবং মাহেন্দ্র সোনির প্রয়োজনায় এই ছবিটি নির্মিত হয়েছে। এই চলচ্চিত্রে শাকিব খান, নুসরাত জাহান এবং সায়ন্তিকা বন্দ্যোপাধ্যায়কে প্রধান ভূমিকা পালন করে এবং রুদ্রনীল ঘোষ, সুদীপ মুখোপাধ্যায়, আমিত হাসান, খরাজ মুখোপাধ্যায় এবং সাদেক বাচ্চু অভিনয় করেছেন। এই চলচ্চিত্রটি ২০১৫ সালের তামিল চলচ্চিত্র মাসু ইন্জ্ঞার মাসিলামানি-এর একটি পুনর্নির্মাণ।
এই চলচ্চিত্রের প্রধান চরিত্রটি মৃত মানুষদের দেখতে পারেন।
নাকাবের গানগুলিতে সুর দিয়েছেন দেব সেন এবং গানগুলি লিখেছেন প্রসেন। চলচ্চিত্রটিতে চারটি গান আছে এসভিএফ তাদের ইউটিউব চ্যানেলের সঙ্গীত প্রচার করবে। চলচ্চিত্রে প্রথম সংগীত হিসাবে "তোর হটা চলা"-এর ভিডিওটি ২৪ জুলাই ২০১৮ সালে ইউটিউবে মুক্তি পায়।
ডাস্টিন মস্কোভিটজ
ডাস্টিন এ‍্যারন মস্কোভিটজ (; জন্মঃ ২২ ই মে ১৯৮৪) আমেরিকা। 
তিনি একজন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজেস এর সাথে সহ-প্রতিষ্ঠাতা হিসেবে কাজ করে ছিলেন। ২০০৮ সালে তিনি ফেসবুক ছেড়ে দিয়ে, জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন| . বিশ্ব বিখ্যাত" ফোর্বস "ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ বিলিয়নিয়ার হিসেবে চিহ্নিত করেছিলো।
মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট। Moskovitz is Jewish. তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জুকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।
ক্রিস হিউজ
ক্রিস্টোফার হিউজেস (জন্মঃ ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুক এর মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরিন, and এন্ড্রু ম্যাককলাম.
তিনি ২০১২ থেকে ২০১৬ সাল পর্যন্ত " দ্য নিউ রিপাবলিক" এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস " ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন " প্রকাশ করেছে।
মাশুল সমীকরণ নীতি
মাশুল সমীকরণ নীতি গ্রহণ করা হয়েছিল ভারত সরকার দ্বারা সারা ভারত জুড়ে শিল্পের সমান প্রবৃদ্ধি সহজতর করার জন্য। এর অর্থ ভারতবর্ষে যে কোনও জায়গায় একটি কারখানা স্থাপন করা যেতে পারে এবং খনিজ সম্পদ পরিবহনে সহায়ক করবে কেন্দ্র সরকার। নীতিটি ১৯৫২ সালে চালু করা হয় এবং ১৯৯৩ সাল পর্যন্ত তা কার্যকর ছিল।
এই নীতিমালা বিহার (বর্তমান  ঝাড়খণ্ড সহ), পশ্চিমবঙ্গ, মধ্যপ্রদেশ (বর্তমান ছত্তিশগড় সহ) এবং ওড়িশার মতো খনিজ-সমৃদ্ধ রাজ্যগুলির আর্থিক সম্ভাবনাকে ক্ষতিগ্রস্ত করে, কারণ এটি প্রাতিষ্ঠানিক বিনিয়োগের জন্য পুঁজির প্রযোজ্যতা এই এলাকাগুলিতে হ্রাস করে। নীতির ফলস্বরূপ, দেশের অন্যান্য অঞ্চলে উপকূলীয় বাণিজ্য হাব এবং বাজারের কাছাকাছি শিল্পকৌশলগত স্থানগুলিকে অগ্রাধিকার দেওয়া হয়।
মাশুল সমীকরণ নীতি-এর ধারণা হল সারা দেশে "মূল্যবান" দ্রব্য একই দামে পাওয়া যায়। এই দ্রব্যগুলি কয়লা, ইস্পাত এবং অন্যান্য অনেকের মধ্যে সিমেন্ট অন্তর্ভুক্ত। ধারণাটি সমগ্র দেশে শিল্পের সুষম আঞ্চলিক উন্নয়নকে গতিময় করে।
দেশে যে কোন জায়গায় কারখানা স্থাপনের ব্যাপারে আগ্রহী শিল্পপতিরা কয়লা, লৌহ আকরিক, অ্যালুমিনিয়াম ইত্যাদিকে একই দামে খনি-সমৃদ্ধ রাজ্যে পেতে সক্ষম হয়েছিলেন। দেশের কোনও জায়গায় একটি কারখানা স্থাপন করা যেতে পারে এবং কেন্দ্রীয় সরকার কর্তৃক খনিজ সম্পদ পরিবহনে সহায়ক হয়েছিল। ফলস্বরূপ, দেশের খনিজ-সমৃদ্ধ অঞ্চলের বাইরে ভারী ও মধ্যম স্তরের শিল্পের প্রবৃদ্ধি হয়ে ছিল।
এই নীতিটি দেশটির পূর্বাংশকে প্রতিযোগিতামূলক সুবিধা গ্রহণ করতে বাধ্য করে এবং দেশের পশ্চিম, দক্ষিণ ও উত্তর অঞ্চল উপকৃত হয়। প্রফেসর স্টুয়ার্ট কোরিগ্রিজের মতে, পূর্ব ভারতে "সম্পদ-প্রক্রিয়াকরণ শিল্প স্থাপনে নীতিটি নিরুৎসাহিত করে, যেমন নিষ্কাশন শিল্প, অঞ্চলটিতে 'সম্পদ অভিশাপ' রূপে আরোপিত বলে মনে করা হয়। এই ঘটনা সাহারান আফ্রিকায় বার বরা দেখা গেছে "।
পশ্চিম অঞ্চলে, বিশেষ করে উপকূলীয় রাজ্য যেমন মহারাষ্ট্র এবং গুজরাত উপকৃত হয়েছে। অর্থমন্ত্রী  টি.টি. কৃষ্ণমাচারি মালবাহী সমতা প্রণয়ন করেন, যা দক্ষিণ ভারতের রাজ্যগুলিতে সিমেন্ট নির্মাতাদেরকে প্রচুর উপকৃত করেছিল, কারণ চুনাপাথর এবং ডলোমাইট উত্তর ভারত থেকে পরিবহণে সস্তা হয়ে উঠেছিল। দিল্লি-এর পার্শ্ববর্তী জেলা ও পাঞ্জাবসহ উত্তর ভারতের অঞ্চলগুলি উপকৃত হয়েছিল।
এই নীতির ক্ষতিগ্রস্ত রাজ্যগুলির মধ্যে ছিল  পশ্চিমবঙ্গ, বিহার (বর্তমানে ঝাড়খণ্ড সহ), মধ্যপ্রদেশ (বর্তমান ছত্তিশগড় সহ) ও ওড়িশা। এই রাজ্যগুলি খনিজ সম্পদ ধারণ করার জন্য নীতিটি থেকে সুবিধা হারায়, কারণ নীতির ফলে কারখানাগুলি ভারতে কোথাও স্থাপন করা যেতে পারে। পূর্ব-স্বাধীনতা যুগের ক্ষেত্রে এটি ছিল না, যখন টাটা এবং ডালমিয়াসের প্রধান ব্যবসা প্রতিষ্ঠানগুলি এই রাজ্যগুলিতে শিল্প প্রতিষ্ঠা করে এবং বেশিরভাগ প্রকৌশল শিল্প পশ্চিমবঙ্গ রাজ্যে অবস্থিত ছিল। এমনকি ১৯৯০-এর দশকের গোড়ার দিকে নীতিটি অপসারণের পরেও, এই ক্ষতিগ্রস্ত রাজ্যগুলো আর শিল্পতালিকাগত রাজ্যের সাথে নিজেদের সমতুল্য করতে পারেনি। ১৯৯৬ সালে, পশ্চিম বঙ্গের বাণিজ্য ও শিল্পমন্ত্রী অভিযোগ করেন যে "শুলক সমীকরণ এবং লাইসেন্সিং নীতিগুলি অপসারণ করা হয়েছে ইতিমধ্যেই, কিন্তু তা ক্ষতিগ্রস্ত রাজ্যগুলির জন্য ক্ষতিপূরণ দিতে পারে না।"
নওদা বিধানসভা কেন্দ্র
নওদা (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৭৪ নং নওদা বিধানসভা কেন্দ্রটি নওদা সমষ্টি উন্নয়ন ব্লক এবং চৈতন্যপুর-১, চৈতন্যপুর-২, মাদ্দা এবং মহুলা-২ গ্রাম পঞ্চায়েত গুলি বেলডাঙা-১ সমষ্টি উন্নয়ন ব্লক এর অন্তর্গত।
নওদা বিধানসভা কেন্দ্রটি ১০ নং বহরমপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের আবু তাহের খান তার নিকটতম প্রতিদ্বন্দ্বী আরএসপি এর জয়ন্ত বিশ্বাসকে পরাজিত করেন।
২০০৬ এবং ২০০১ সালে কংগ্রেসের রাজ্য বিধানসভা নির্বাচনে, আবু তাহের খান নওদা বিধানসভা কেন্দ্র জয়লাভ করেন তার নিকটতম প্রতিদ্বন্দ্বী আরএসএসপি'র জয়ন্ত কুমার বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি'র জয়ন্ত কুমার বিশ্বাস ১৯৯৬ সালে কংগ্রেসের নাসিরুদ্দিন খানকে পরাজিত করেন। কংগ্রেসের নাসিরুদ্দিন খান ১৯৯১ সালে আরএসপি'র জয়ন্ত কুমার বিশ্বাসকে পরাজিত করেন। আরএসপি'র জয়ন্ত কুমার বিশ্বাস ১৯৮৭ সালে কংগ্রেসের হারুন আলী রশিদকে পরাজিত করেন এবং ১৯৮২, ১৯৭৭ সালে কংগ্রেসের নাসিরুদ্দিন খানকে পরাজিত করেন।
নাসিরুদ্দিন খান ১৯৭২ সালে আইইউএমএল, নির্দল ১৯৭১ সালে এবং ১৯৬৯ সালে প্রগ্রেসিভ মুসলিম লীগ থেকে প্রতিনিধিত্ব করে নওদা কেন্দ্রে জয়ী হন। কংগ্রেসের মোহাম্মদ ইসরাইল ১৯৬৭, ১৯৬২, ১৯৫৭ এবং স্বাধীন ভারতের প্রথম নির্বাচন ১৯৫১ সালে জয়ী হন।
বিল স্টোরার
উইলিয়াম বিল স্টোরার (; জন্ম: ২৫ জানুয়ারি, ১৮৬৭ - মৃত্যু: ২৮ ফেব্রুয়ারি, ১৯১২) ডার্বিশায়ারের রিপ্লে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ১৮৯৭ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে খেলতেন উইলিয়াম স্টোরার নামে পরিচিত বিল স্টোরার। ফুটবলে ডার্বি কাউন্টির পক্ষে অংশ নিয়েছেন।
ডার্বিশায়ারের রিপ্লে এলাকায় বিল স্টোরারের জন্ম। ইঞ্জিন চালক জন স্টোরার ও এলিজাবেথ দম্পতির সন্তান ছিলেন তিনি। ১৮৮১ সালে তাঁর পরিবার বাটারলে হিল এলাকায় বসবাস করতো। তিনি টার্নারের শিক্ষানবিশ হিসেবে কাজ করেন। তাঁর জ্যেষ্ঠ ভ্রাতা হ্যারি স্টোরার ডার্বিশায়ারের পক্ষে ক্রিকেট ও ডার্বি কাউন্টির পক্ষে ফুটবল খেলেছেন।
স্টোরার মূলতঃ উইকেট-রক্ষণে সবিশেষ দক্ষতা দেখিয়েছেন। ফাস্ট বোলিংয়ের সময় উইকেটের পিছনে দণ্ডায়মান থাকতে তাঁকে দেখা যেতো। এছাড়াও দক্ষ ব্যাটসম্যান হিসেবেও তাঁর যথেষ্ট সুনাম ছিল। ঐ সময়ে উইকেট-রক্ষক ও ব্যাটসম্যানের যৌথ গুণাবলীসমৃদ্ধ খেলোয়াড় বেশ দুষ্প্রাপ্য ছিল। প্রথম-শ্রেণীর ক্রিকেটে ডার্বিশায়ারের পক্ষে প্রায় ১৩০০০ রান তুলেছেন। স্ট্যাম্পের পিছনে অবস্থান করে ৪৩০-এর অধিক ডিসমিসালের সাথে নিজেকে জড়িয়ে রেখেছেন।
দুই মৌসুমে পঞ্চাশোর্ধ্ব গড়ে রান তুলতে পেরেছিলেন। ১৮৯৯ মৌসুমে প্রথম-শ্রেণীর ক্রিকেটে লিচেস্টারশায়ারের বিপক্ষে ব্যক্তিগত সর্বোচ্চ অপরাজিত ২১৬ রান তুলেছেন। প্রথম পেশাদার ক্রিকেটার হিসেবে খেলায় দুইটি শতক হাঁকানোর দৃষ্টান্ত স্থাপনে কৃতিত্বের স্বাক্ষর রেখেছেন বিল স্টোরার। শক্তিধর ইয়র্কশায়ার দলের বিপক্ষে এ কৃতিত্ব গড়েন। এছাড়াও লেগ স্পিন বোলিং করতেন তিনি। ৩৩.৮৯ গড়ে ২৩২টি প্রথম-শ্রেণীর উইকেট লাভে সক্ষমতা দেখিয়েছেন। লন্ডন কাউন্টির পক্ষেও খেলেছেন বিল স্টোরার।
সমগ্র খেলোয়াড়ী-জীবনে ছয়টি টেস্ট খেলায় অংশগ্রহণের সুযোগ হয়েছে তাঁর। ১৮৯৭ সালে ইংরেজ দলের সাথে অস্ট্রেলিয়া গমন করেন। সিডনিতে তাঁর টেস্ট অভিষেক পর্ব সম্পন্ন হয়। এরপর নিজ দেশে একই দলের বিপক্ষে খেলেন। ১৮৯৯ সালে ট্রেন্ট ব্রিজে সর্বশেষ টেস্টে অংশগ্রহণ করেন। ঐ বছরই উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন বিল স্টোরার। এরপর দল নির্বাচকমণ্ডলী ডিক লিলিকে তাঁর স্থলাভিষিক্ত করেন।
বিল স্টোরার বেশ কয়েকবার লাঞ্ছনার শিকারে পরিণত হয়েছিলেন। ১৮৯৮ সালে সিডনিতে অ্যাশেজ সিরিজের চূড়ান্ত টেস্টের চূড়ান্ত দিনে ‘তুমি প্রতারক, ও তুমি তা জানো’ - এ ধরনের আপত্তিকর ভাষা শুনতে হয়েছিল তাঁকে।
২৮ ফেব্রুয়ারি, ১৯১২ তারিখে ৪৫ বছর বয়সে ডার্বিতে বিল স্টোরারের দেহাবসান ঘটে।
মেলানি গ্রিফিথ
মেলানি রিচার্ডস গ্রিফিথ (; জন্ম: ৯ আগস্ট, ১৯৫৭) হলেন একজন মার্কিন অভিনেত্রী। তিনি কৈশোরে চলচ্চিত্রে অভিনয় শুরু করেন এবং প্রাপ্তবয়স্ক হিসেবে তার প্রথম চলচ্চিত্র ছিল আর্থার পেনের পরিচালনায় জিন হ্যাকম্যানের বিপরীতে "নাইট মুভস" (১৯৭৫)। তিনি ব্রায়ান ডি পালমার "বডি ডাবল" (১৯৮৪) চলচ্চিত্র দিয়ে খ্যাতি অর্জন করেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি ১৯৮৬ সালের "সামথিং ওয়াইল্ড" ছবিতে কাজের জন্য সমাদৃত হন এবং ১৯৮৮ সালের "ওয়ার্কিং গার্ল" ছবিতে কাজ করে শ্রেষ্ঠ অভিনেত্রী বিভাগে একাডেমি পুরস্কারে মনোনীত হন এবং শ্রেষ্ঠ সঙ্গীতধর্মী বা হাস্যরসাত্মক অভিনেত্রী বিভাগে গোল্ডেন গ্লোব পুরস্কার অর্জন করেন।
১৯৯০-এর দশকে গ্রিফিথকে সমালোচকদের দ্বারা প্রশংসিত কয়েকটি ধারাবাহিকে কাজ করতে দেখা যায়। তিনি "বাফালো গার্লস" (১৯৯৫) ও "আরকেও টুএইটিওয়ান" (১৯৯৯) ধারাবাহিকে অভিনয় করে দুইবার শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। অন্যদিকে তিনি "শাইনিং থ্রো" (১৯৯২) ছবিতে তার কাজের জন্য সবচেয়ে খারাপ অভিনেত্রী বিভাগে ও "মুলহল্যান্ড ফলস" (১৯৯৬) ছবিতে তার কাজের জন্য সবচেয়ে খারাপ পার্শ্ব অভিনেত্রী বিভাগে গোল্ডেন রাসবেরি পুরস্কার লাভ করেন এবং "দ্য বোনফায়ার অব দ্য ভেনেটাইজ" (১৯৯০), "বর্ন ইস্টারডে" (১৯৯৩), "টু মাচ" (১৯৯৫), "ক্রেজি ইন অ্যালাবামা" (১৯৯৯), "সেসিল বি. ডামেন্টেড" (২০০০) ছবির জন্য সবচেয়ে খারাপ অভিনেত্রী বিভাগে গোল্ডেন রাসবেরি পুরস্কারে মনোনীত হন।